আমুলে তখন শীত জেঁকে বসেছে। শীতের জন্য সেখানকার লোকেরা ঘরের দরজা বন্ধ করে আগুন জ্বালিয়ে সময় কাটায়। বন্ধুদের বাড়িতে এসে দাঁড়কাক বিবিক্ত অসুস্থ হয়ে পড়ল। কারণ সে ঠান্ডা একটুও সহ্য করতে পারে না। গাছের ডালে নিমিত্তের বাসাটি বরফের আস্তরণে ঢেকে যায়। তখন নিমিত্ত পরিবার নিয়ে পাহাড়ের গুহায় চলে যায়। শীতের তীব্রতার জন্য অসুস্থ শরীরে দেশের উদ্দেশে যাত্রাও করতে পারে না। নিমিত্ত যে গুহায় আশ্রয় নেয়, তার চারপাশে কোনো খাদ্য এবং পানীয়ের ব্যবস্থা নেই। যার কারণে তারা খুবই কষ্টে সঙ্কীর্ণ গুহার ভেতরে দিনাতিপাত করতে থাকে। নিমিত্ত এবং তার স্ত্রী বিবিক্তের সেবাযতেœর জন্য ব্যস্ত হয়ে পড়ে। তারা তীব্র শীত উপেক্ষা করে ঘর থেকে বের হয়ে খাদ্য এবং ওষুধ সংগ্রহ করে এনে বিবিক্তকে সুস্থ রাখার চেষ্টা করে। বন্ধু এবং তার পতœীর কষ্ট দেখে বিবিক্ত খুব ব্যথিত হয়। সে তাদেরকে এই শীতে বাইরে বের হতে নিষেধ করে।